open-index/open-wikipedia-markdown huggingface dataset:
Blomstedt

**Blomstedt** on seuraavien henkilöiden sukunimi:

* Blomstedt, suomalainen suku
* Anssi Blomstedt (s. 1945), elokuvaohjaaja
* Aulis Blomstedt (1906–1979), suomalainen arkkitehti
* Elis Adolf Blomstedt (1836–1884), suomalainen lyseon opettaja ja suomentaja
* Georg Blomstedt (1872–1933), ruotsalainen näyttelijä
* Heidi Blomstedt (1911–1982), keraamikko
* Henrik Blomstedt (1921–2009), diplomaatti
* Herbert Blomstedt (s. 1927), yhdysvaltalais-ruotsalainen kapellimestari
* Jan Blomstedt (s. 1952), suomalainen kauno- ja tietokirjailija, esseisti, suomentaja ja kriitikko
* Jertta Blomstedt (s. 1942), suomalainen radiotoimittaja
* Juhana Blomstedt (1937–2010), suomalainen taidemaalari
* Kaarlo Blomstedt (1880–1949), suomalainen historioitsija ja arkistonhoitaja
* Kaarlo Johan Blomstedt (1839–1888), suomalainen rehtori ja kääntäjä
* Kai Blomstedt (1910–2003), suomalainen arkkitehti
* Kaisa Blomstedt (1947–2017), suomalainen sisustussuunnittelija
* Märta Blomstedt (1899–1982), suomalainen arkkitehti
* Oskar Blomstedt (1833–1871), suomalainen kielitieteilijä ja toimittaja
* Pauli E. Blomstedt (1900–1935), suomalainen arkkitehti
* Rafael Blomstedt (1885–1950), suomalainen arkkitehti
* Robert Wilhelm Blomstedt (1845–1885), suomalainen juristi ja Kaskisten pormestari, Oskar Blomstedtin veli
* Severi Blomstedt (s. 1946), on suomalainen arkkitehti
* Väinö Blomstedt (1871–1947), suomalainen taidemaalari, kuvittaja, piirtäjä ja tekstiilitaiteilija
* Yrjö Blomstedt (1871–1912), suomalainen arkkitehti
* Yrjö Blomstedt (1926–1994), suomalainen historioitsija

## Muita
* Jussi Jalas (1908–1985), ent. Blomstedt, suomalainen kapellimestari
* Augusta Lindberg (1866–1943), o.s. Blomstedt, ruotsalainen näyttelijä
Pompadour

**Pompadour** voi tarkoittaa seuraavia:
*pompadour, kampaus, jossa hiukset on kammattu edestä ylöspäin
*Madame de Pompadour, Ranskan kuningas Ludvig XV:n rakastajatar
*Arnac-Pompadour, ranskalainen kunta josta käytetään usein nimeä **Pompadour**.
Kuhmoisten vaakuna

**Kuhmoisten vaakuna** on Kuhmoisten kunnan tunnus. Sen aaltokoroiset hirret kuvaavat sekä sisäjärviä että ”kuhmuisuudellaan” myös kunnan nimeä.

Vaakunan selitys on ”hopeakentässä kolme punaista, yläreunaltaan aaltokoroista hirttä.” Vaakunan on suunnitellut Ahti Hammar, ja Kuhmoisten kunnanvaltuusto hyväksyi sen kokouksessaan 20. toukokuuta 1955. Sisäasiainministeriö vahvisti vaakunan käyttöön 4. elokuuta samana vuonna.

## Katso myös

* Suomusjärven vaakuna

## Lähteet
* 
*
Elie Carafoli

**Elie Carafoli** (15. syyskuuta 1901 Veria, Kreikka &ndash; 24. lokakuuta 1983 Bukarest, Romania) oli romanialainen lentokoneinsinööri. 

Elie Carafoli syntyi romanialaiseen perheeseen, joka asui Kreikassa. Perhe muutti Kreikasta vuonna 1915 Romaniaan. Hän aloitti opintonsa vuonna 1919 Bukarestin teknillisessä korkeakoulussa, josta hän valmistui sähköinsinööriksi. Hän suoritti jatko-opintoja Pariisin yliopistossa opiskellen myös Institut Aérotechniquessa  Saint-Cyr-l'Écolessa. Hän väitteli vuonna 1928. Väitöskirjan englanniksi käännetty nimi oli *Contribution to the theory of aerodynamic lift*. 

Hän palasi vuonna 1928 Bukarestiin, jossa liittyi Bukarestin teknillisen korkeakoulun henkilöstöön. Hänestä tuli ensimmäinen aerodynamiikan opettaja - vuonna 1936 hänestä tuli professori. Kouluun rakennettiin Balkanin ensimmäinen tuulitunneli. Hän teki tutkimusta mm. ylisoonisen virtauksen siipiprofiileista.

Vuodet 1930–1937 Carafoli työskenteli Industria Aeronautică Română -lentokonetehtaalla. Hän suunnitteli yhdessä Lucién Virmoux'n kanssa (Blériot Aéronautique -yhtiöstä) IAR CV-11 -hävittäjän. Koneen prototyyppi lensi vuonna 1931 ja tuhoutui. Carafoli suunnitteli myös IAR 14 ja IAR 15 lentokoneet. Vuonna 1937 hän aloitti IAR 80 -hävittäjän suunnittelun.

Vuonna 1948 Carafoli valittiin Romanian Akatemiaan. Seuraavana vuonna hänestä tuli Akatemian alaisen Soveltavan mekaniikan instituutin johtaja. 

Carafoli toimi International Astronautical Federationin puheenjohtajana vuodet 1968-1970. Vuonna 1971 hän uudelleenorganisoi Henri Coandăn kanssa Bukarestin teknillinen korkeakoulun lentotekniikan osaston. 

## Lähteet

## Aiheesta muualla
* "Academician Elie Carafol"  – short bio, at incas.ro
* "Elie Carafoli" – short bio, at aviatori.ro
Samsung i5800

**Samsung i5800 Galaxy 3** on korealaisen Samsung Electronicsin valmistama älypuhelin. Myyntiin se tuli kesän 2010 aikana. Puhelimessa on kosketusnäyttö, kamera ja nopeat tiedonsiirtoyhteydet. Käyttöjärjestelmänä on Android ja sen päällä Samsungin TouchWiz 3.0-käyttöliittymä. Sosiaalisten medioiden käyttöön siinä on yhtiön kehittämä Social Hub-sovellus. Tutut tekstiviesti- ja MMS-toiminnot myös löytyvät. Puhelimen suorituskyvystä vastaa 667 MHz prosessori, muistia ohjelmille ja mediatiedostoille on 170 megatavua, jota voi laajentaa enintään 32 Gt microSD-kortilla. Laitteessa on mukana Google-sovelluksia kuten kartat, haku, kalenteri ja sähköposti. Lisää ohjelmia voi ladata Android-marketista. Siinä on myös sisäänrakennettu GPS-vastaanotin navigointisovelluksille ja paikkatiedon lisäämiseksi valokuviin.

## Lähteet
BitComet

**BitComet** on ilmainen Torrent-tekniikkaan perustuva peer-to-peer-, FTP- ja HTTP alustoja hyödyntävä tiedostonsiirto-ohjelma.
Muita vastaavia ovat muun muassa Bittorrent ja µTorrent.
Kaohsiungin satama

**Kaohsiungin satama** (; LOCODE:  TW KHH) on Taiwanin suurin satama. Se sijaitsee Taiwanin lounaisosissa Kaohsiungin kaupungissa. Satama on perustettu kaupungin lounaisosiin, entisen laguunin alueelle. Satama-alueelle johtaa kaksi aallonmurtajilla suojattua kulkuväylää, eteläisempi ja pohjoisempi.

## Historiaa
1500-luvulla alueelle oli perustettu muutamia kyliä ja siitä käytettiin nimeä "Takau". Hollannin Itä-Intian kauppakomppania saapui alueelle 1620-luvulla ja ryhtyi kehittämään satamaa.

Vuonna 1858 Qing-dynastia hävisi Toisen oopiumisodan ja joutui avaamaan Taiwanissa sijainneet viisi satamaa ulkomaiselle kaupankäynnille. Takaon satama avattiin ulkomaisille vuonna 1864. Taiwan siirtyi japanilaisten hallintaan Kiinan-Japanin sodan seurauksena.

Japanilaishallinnon alkuvuosina japanilaiset päättivät nykyaikaistaa sataman. Aluetta rakennettiin kolmessa vaiheessa, joista ensimmäinen valmistui vuonna 1908, toinen 1912 ja kolmas keskeytettiin Toisen maailmansodan alkamisen jälkeen. Sodan aikana satama kärsi huomattavasti liittoutuneiden pommituksista.

Toisen maailmansodan jälkeen Kiinan tasavalta jatkoi sataman kehittämistä. Sataman uusi osa avattiin vuonna 1975.

## Rahtimäärä
Kaohsiung oli Amerikan satamaviranomaisten järjestön AAPA:n laatimalla satamien maailmanlistalla vuonna 2010 maailman 12. suurin konttisatama sen vuoden 9&nbsp;121 kTEU:n konttiliikenteellä. Sataman osuus oli noin 70&nbsp;% Taiwanin konttiliikenteestä. Sataman kasvu on 2000-luvulla ollut maltillista, konttimäärä kasvoi vain 8 prosenttia vuosien 2002 ja 2010 välillä. Hollantilaisen Rotterdamin sataman tilastojen mukaan sataman sijoitus pysyi samana myös vuonna 2011, jolloin konttimäärä kohosi 9&nbsp;636 kTEU:iin.

Kokonaisrahtimäärällä mitattuna Kaohsiung sijoittui Amerikan satamaviranomaisten maailmanlistalla vuonna 2010 sijalle 28. Tuona vuonna Kaohsiungin sataman rahtimäärä oli 124,95 miljoonaa tonnia. Amerikkalaislistausta voi kuitenkin perustellusti kritisoida (jolloin miltei kaikkien satamien sijaluku todellisella maailmanlistalla putoaisi useamman pykälän), koska amerikkalaislähde ei ole esimerkiksi Rotterdamin sataman top-20 -listaukseen verrattuna sisältänyt kuin osan 2000-luvulla nopeasti kasvaneista kiinalaisista megasatamista.

## Kuvia satamasta

Kuva:Ddm 2004 028 Kaohsiung Harbor.jpg|Laiva saapuu suojaisaan satamalaguuniin
Kuva:Kaohsiung 2nd port.JPG| Eteläisempi väylä satamaan ja ympäröivä satama-alue
Kuva:Kaohsiung 1st port.JPG| Satama-alueen pohjoisosa ja 2. sisäänkäynti
Kuva:Kaohsiung-container-depot.jpg| Konttisatamaa (Zhongxing Terminal, No.4 Terminal）


## Lähteet
Silmukointikohtamutaatio

**Silmukointikohtamutaatio** on mutaatio, joka lisää tai poistaa joukon nukleotideja tietyssä kohdassa, jossa intronin silmukointi tapahtuu prekursorilähetti-RNAn kypsyessä. Silmukointikohdan toiminnan lakatessa yksi tai useampi introni jää kypsäksi lähetti-RNA:ksi, mikä saattaa johtaa poikkeavien proteiinien tuotantoon. Monet perinnölliset sairaudet saattavat johtua silmukointikohtamutaatioista.
Niko Kyyhkynen

**Niko Kyyhkynen** (s. 7. marraskuuta 1988) on suomalainen korkeushyppääjä. Hän on edustanut vuodesta 2006 Espoon Tapioita edustettuaan aiemmin Leppävaaran Sisua ja Helsingin Kisa-Veikkoja. Häntä valmentaa Reijo Jokela.

Kyyhkynen sijoittui 19-vuotiaiden MM-kilpailuissa Pekingissä 2006 seitsemänneksi tuloksella 219 cm, joka on edelleen hänen ulkorataennätyksensä. Saman ikäluokan EM-kilpailuissa Hengelossa 2007 hän jäi ilman tulosta. Kaunasin 22-vuotiaiden EM-kilpailuissa 2009 hän karsiutui loppukilpailusta.

Kyyhkynen edusti Suomea aikuisten maaottelussa ensimmäisen kerran Helsingissä 2006. Hän voitti sisäratojen Suomen-mestaruuden Mustasaaressa 2009 tuloksella 219 ja sai hopeaa Helsingissä 2011. Ennätyksensä 221 hän hyppäsi niin ikään Mustasaaren hallikilpailussa helmikuussa 2009.

Kyyhkynen osallistui *Kissbanglove*-tosi-tvohjelmaan vuonna 2016. Kyseessä oli sarjan ensimmäinen tuotantokausi. Kyyhkyselle ei suurta romanssia ohjelmassa syttynyt ja lähti Suomesta vuonna 2017. Nykyään hän toimii hierojana ja menestyvänä puhelinmyyjänä espanjan aurinkorannoilla. Kyyhkynen tunnetaan myös hänen turun murretta muistuttavasta puhetyylistään.

## Lähteet
Waverleyn rautatieasema

**Waverleyn rautatieasema** on Edinburghin päärautatieasema. Se on Skotlannin toiseksi vilkkain asema Glasgow’n keskusrautatieaseman jälkeen.

Waverleyn asema on rakennettu kapeaan solaan Edinburghin keskiaikaisen vanhan kaupungin ja 1700-luvulta peräisin olevan uudemman kaupunginosan väliin. Asema sai alkunsa 1840-luvulla, kun kolme eri rautatieyhtiötä perusti asemansa lähekkäin samaan solaan. Nykyinen asemarakennus on pääosin peräisin 1800-luvun lopulta.

Merkittävimmät rautatieyhteydet Waverleyn asemalta ovat länteen Glasgow'n ja Stirlingin suuntaan, pohjoiseen Aberdeeniin ja Invernessiin sekä etelään päin kulkeva East Coast Main Line, joka päättyy Lontooseen.

## Lähteet

## Aiheesta muualla
* Waverleyn asema Network Railin sivuilla
Estamariu

**Estamariu** on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 21,2 neliökilometriä ja asukkaita siellä on 124 (2015). Väestötiheys on noin 6 as./km².

Estamariun naapurikunnat ovat Alàs i Cerc etelässä, La Seu d'Urgell lounaassa, Les Valls de Valira lännessä ja pohjoisessa sekä El Pont de Bar ja Les Valls de Valiran kuntaan kuuluva erillinen Bescaranin alue idässä. Estamariusta on matkaa maakunnan pääkaupunkiin Lleidaan 143 kilometriä.

Kunnan alueella sijaitsevia nähtävyyksiä ovat muun muassa Sant Vicenç de Pinsent -luostarin rauniot ja romaanista tyyliä edustava Església de Sant Vicenç -kirkko.

## Asutuskeskukset

Estamariun asutuskeskukset ja niiden väkiluvut vuonna 2007:

Lähde: 

## Väkiluvun kehitys

Lähde: 

## Kuvia

Estamariu, Església Sant Vicenç PM 25076.jpg|Església de Sant Vicenç d'Estamariu
Estamariu Sta Cecilia (2).JPG|Església de Santa Cecília
ESTAMARIU PONT MOLÍ ABG.jpg|Roomalainen silta vanhassa myllyssä.



## Lähteet

## Aiheesta muualla

* Kunnan kotisivut  
* Kunta Municatin sivuilla 
* Kunta Idescatin sivuilla
.io

**.io** on Brittiläisen Intian valtameren alueen Internet-maatunnus, jota ylläpitää NIC.IO *Internet Computer Bureaun* alaisuudessa. Tunnus sopii joihinkin domain hackeihin, kuten *eugen.io*, *moustach.io* ja *pistacch.io*. Toisen asteen rekisteröinneille ei ole rajoituksia, mutta kolmas aste on rajoitettu alueen asukkaille. Tunnus otettiin käyttöön vuonna 1997.

## Aiheesta muualla
* IANA .io whois 
* NIC.IO
.iq

**.iq** on Irakin Internet-maatunnus, jota ylläpitää Network Information Center of Iraq ja sponsoroi *Iraqi Communications and Media Commission*. Online-rekisteröintirajoituksista ei ole tietoa. Tunnus otettiin käyttöön 1997.

## Aiheesta muualla
* IANA .iq whois
Kolkan peruskoulu

**Kolkan peruskoulu** on Latvian Kolkan kylässä sijaitseva peruskoulu. 

## Historia
Kolkan peruskoulun historia alkaa vuodesta 1881, jolloin perustettiin Dundagan–Kolkan alueen koulu. Ensimmäinen koulu sijaitsi nykyisessä postitalossa. Koulun ensimmäinen opettaja oli vuonna 1852 aloittanut liiviläinen Nika Pollmann, joka tunnetaan myös Matteuksen evankeliumin itäliivinkielisestä käännöksestään. Seuraavana opettajana toimi samoin liiviläinen Karl Bernstein, joka toimi koulussa vuosina 1903 vuoteen 1951. Nykyinen koulurakennus rakennettiin vuonna 1962. Rakennuksen suunnitteli Rudolfs Ermanbriks, josta tuli myös uuden koulun ensimmäinen rehtori.

## Nykypäivä

Nykyisin koulussa on noin 185 oppilasta ja 15 opettajaa. Koulussa tapahtuu normaalin opetuksen ohella myös liivin kielen opetusta erillisessä opetusryhmässä. Koulu on tehnyt yhteistyötä Suomessa ja Sveitsissä sijaitsevien koulujen kanssa. 

## Lähteet
.is

**.is** on Islannin Internet-maatunnus, jota ylläpitää *ISNIC*. McAfeen tutkimuksen mukaan se lukeutuu viiteen turvallisimpaan tunnukseen maailmassa. Kesäkuussa 2010 oli rekisteröity 29&nbsp;400 tunnusta. Tunnusta on käytetty jonkin verran domain hack'eihin, kuten *who.is* ja *time.is*. Tunnus otettiin käyttöön 1987.

## Lähteet

## Aiheesta muualla
* IANA .is whois 
* ISNIC
.it

**.it** on Italian Internet-maatunnus, jota ylläpitää IT-NIC ja sponsoroi IT-CNR. Se sopii joihinkin domain hackeihin, koska *it* merkitsee se-pronominia englanniksi. 

Tunnukselle ei ole rekisteröintirajoituksia lukuun ottamatta eräitä toisen asteen ja sitä ylempiä tunnuksia. Niitä on lukuisia moniin eri käyttötarkoituksiin ja jokaiselle on eri säännöt. Tunnus otettiin käyttöön vuonna 1987.

## Lähteet

## Aiheesta muualla
* IANA .it whois 
* NIC.IT
.je

**.je** on Jerseyn Internet-maatunnus, jota ylläpitää *Island Networks*. Vuodesta 2000 alkaen toisen asteen rekisteröinnit ovat olleet mahdollisia, mutta tunnukset .co.je, .net.je, ja .org.je ovat edelleen saatavilla. Rekisteröintirajoituksia ei ole. Tunnus otettiin käyttöön 1996.

## Aiheesta muualla
* IANA .je whois 
* Island Networks
Brooklyn’s Finest

**Brooklyn’s Finest** on Antoine Fuquan ohjaama rikoselokuva vuodelta 2009. Elokuvan on käsikirjoittanut Michael C. Martin ja pääosissa nähdään Richard Gere, Ethan Hawke, Don Cheadle ja Wesley Snipes.

Elokuva saapui teattereihin vuoden 2010 puolella, mutta sen tuotantovuodeksi on merkitty 2009, koska elokuvaa esitettiin kotimaassaan Yhdysvalloissa syksyllä 2009.

## Juoni

Elokuva kertoo kolmesta newyorkilaisesta poliisista sekä yhdestä juuri vankilasta päässeestä entisestä huumekuninkaasta. Eddie (Gere) on juuri eläkkeelle siirtymässä oleva poliisi, joka viimeisen työviikkonsa aikana alkaa leikkimään sankaria. Sal (Hawke) on rahavaikeuksista kärsivä poliisi, jonka pieni palkka ei millään tunnu riittävän uuden talon ostoon, homeisen talon sijasta. Tango (Cheadle) on kyllästynyt peitehommiin ja haluaa päästä niistä pois. Neljäntenä päähenkilönä on Tangon paras ystävä, Wesley Snipesin esittämä Caz, joka on juuri palannut vankilasta ja haluaa takaisin isoihin kuvioihin.

## Lähteet

## Aiheesta muualla
* 
*
Ranskan Division 1 -kausi 1954–1955

**Division 1 -kausi 1954–1955** oli 17. kausi, jolloin pelattiin jalkapallon Ranskan-mestaruudesta. Kauden mestaruuden voitti Stade de Reims.

## Sarjataulukko

## Lähteet
Ranskan Division 1 -kausi 1955–1956

**Division 1 -kausi 1955–1956** oli 18. kausi, jolloin pelattiin jalkapallon Ranskan-mestaruudesta. Kauden mestaruuden voitti OGC Nice.

## Sarjataulukko

## Lähteet
Tommy Granlund

**Tommy Robert Matias Granlund** (s. 21. huhtikuuta 1983 Kokkola) on aktiiviuransa päättänyt suomalainen keskimatkojen juoksija. Hän edusti IK Falkenia ja hänen valmentajanaan toimi Gianni Ghidini.

Granlund edusti Suomea aikuisten maaottelussa ensimmäisen kerran Göteborgissa 2007. Helsingin EM-kilpailuissa 2012 hän jäi 800&nbsp;metrin alkuerässään viimeiseksi ja karsiutui.

Granlund on saanut Kalevan kisoissa pronssia 800&nbsp;metrillä 2009 ja 2010. Sisäratojen SM-kilpailuissa hän on saanut 800 metrillä kultaa 2010, hopeaa 2007 ja 2011 sekä pronssia 2008. 1&nbsp;500&nbsp;metrillä hän on saavuttanut kultaa 2010 sekä pronssia 2007, 2008 ja 2011. Vitallisissa kilpailuissa Granlund ei ole esiintynyt vuoden 2012 jälkeen. 
 
## Ennätykset
### Ulkoradat

### Sisäradat

## Lähteet
.ir

**.ir** on Iranin Internet-maatunnus, jota ylläpitää Institute for Research in Fundamental Sciences (پژوهشگاه دانشهای بنیادی). Sillä ei ole sponsoria. Rekisteröintirajoituksia ei ole lukuun ottamatta joitakin toisen asteen tunnuksia, joille on jokaiselle eri säännöt. Tunnus otettiin käyttöön 1994. Myös tunnus .ایران.ir on olemassa.

## Lähteet

## Aiheesta muualla
* IANA .ir whois 
* NIC.IR
Niilo Pulkka

**Niilo Paavali Pulkka** (22. huhtikuuta 1912 Mikkeli – 12. heinäkuuta 2005 Helsinki) oli suomalainen arkkitehti ja kuvataiteilija.

Pulkan isä oli puuseppä. Hän itse epäröi taiteilijan ja arkkitehdin uran välillä, mutta varmempi leipä kallisti vaa'an arkkitehtuurin puolelle, vaikka kuvataide pysyi koko ajan rinnalla ja myöhemmin eläkkeellä hän omistautui maalaamiselle, puunveistolle ja kuvanveistolle. Pulkka kirjoitti ylioppilaaksi 1931 ja valmistui arkkitehdiksi Teknillisestä korkeakoulusta 1942. Hän työskenteli KK:n arkkitehtiosastolla 1936–1939 ja 1945–1952. Vuosina 1952–1987 hänellä oli yhteinen arkkitehtitoimisto vaimonsa Aili Pulkan kanssa.

Niilo ja Aili Pulkan suunnittelemia rakennuksia ovat esimerkiksi Kesälahden kirkko (1950), Helsingissä Kallion urheilutalo (1961) ja asuinkerrostalot Albertinkatu 3 (1958) ja Kalevankatu 57 (1961), Honkanummen hautausmaa (1956) Vantaalla, Lahdessa Levon hautausmaan kappelirakennus (1958) sekä Espoossa Teknillisen korkeakoulun Vesitalousosaston 2. vaihe ja Kemian osasto (1967). He ovat myös suunnitelleet Valkeakosken sankarihautausmaan muistomerkin (1955).

Pulkka suunnitteli Pekka Rajalan ja Kaarlo Leppäsen kanssa Rovaniemen linja-autoaseman (1959), johon kuuluu muun muassa hotelli, Nurmijärven vanhan linja-autoaseman (1962) ja Sodankylän linja-autoaseman (1962). Museovirasto on luokitellut Rovaniemen ja Sodankylän linja-autoasemat valtakunnallisesti merkittäväksi rakennetuksi kulttuuriympäristöksi.

Kesälahti church 2 AB.jpg| Kesälahden kirkko, yhdessä Aili Pulkan kanssa, 1950.
Tiedosto:Hankasalmi sankarimuistomerkki.JPG|*Sankarimuistomerkki*, yhdessä Aili Pulkan kanssa, 1950, Hankasalmi
Tiedosto:Valkeakoski sankarihautausmaa muistomerkki.jpg|*Sankarihautausmaan muistomerkki*, yhdessä Aili Pulkan kanssa, 1955, Valkeakoski.
Tiedosto:Hankasalmi äidit.JPG|*Rukoilevan äidin kädet*, sota-ajan äitien muistomerkki, 2001, Hankasalmi.
Helsingin urheilutalo1.JPG| Helsingin urheilutalo, yhdessä Aili Pulkan kanssa, 1961.

## Lähteet
Leo Karppanen

**Leo Rauno Karppanen** (28. elokuuta 1939 Rääkkylä – 28. syyskuuta 2020 Kitee) oli kiteeläinen kuvataiteilija. Hän teki maalauksia, veistoksia ja seinäreliefejä.

Karppanen opiskeli Liperin Siikasalmen maatalousoppilaitoksessa ja teki elämäntyönsä maanviljelijänä. Hän muutti avioitumisen jälkeen Kesälahden Hummovaaraan Maire-vaimonsa kotitilalle Kainulaan ja viljeli samalla myös synnyinkotinsa Saihon pellot Kiteen Heinonniemessä. Taiteilijan töihin Leo paneutui kokopäiväisesti 1980-luvun lopulta lähtien, jolloin hänen poikansa jäi jatkamaan Kainulan tilaa ja Leo ja Maire palasivat Saiholle. Taiteilija rakensi entiseen navettaan ateljeen ja näyttelytilat, ja lisäksi teoksia oli esillä vanhassa riihessä ja 2010 rakennetussa aitassa. Saiho-gallerian olennainen osa oli teosten lisäksi puutarha. Taiteilija kuvitti kiteeläisen Pahan Pajarin tarinan, kuvasi maataloustöitä ja otti teoksillaan kantaa maailmanrauhan puolesta. Veistosten teon hän aloitti 1970-luvulla rautatöistä, mutta vaihtoi materiaalin puuhun. Karppanen on veistänyt Kesälahden kirkon krusifiksin. Pysyvän kädenjälkensä Karppanen jätti myös Hummovaaran Juhanantuvan koristeveistoksiin. Hän pyysi apua lapsenlapsiltaan, ja latasi ennen kuolemaansa yhdessä heidän kanssaan Youtubeen videotallenteen Helsingissä 1994 pidetystä näyttelystä, jota piti tärkeänä. Leon ensimmäinen taidenäyttely oli Kesälahdella 1980, ja sittemmin hän piti näyttelyitä ympäri maata.

Suurin osa Karppasen töistä on Kalevala- ja Raamattuaiheisia, joskin myös eläinreliefejä ja muun muassa Euroopan unionia löytyy aihevalikoimasta.

Karppasen pienoisveistos porsaita imettävästä emakosta jaetaan vuosittain Suomen Sikayrittäjät ry:n Vuoden sikateko -tunnustuspalkintona.

## Lähteet
Iskuja vyön alle

**Iskuja vyön alle** on rap-artisti Rekamin ensimmäinen studioalbumi. Se julkaistiin Skill Street Entertainmentin kautta 25. elokuuta 2010.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Biitit
* Kriso: 1, 3, 5 ja 9
* W.Kempton: 2, 10 ja 12
* Eeegac: 4, 7 ja 8
* DJ Miljoona: 11
* LX-Beats: 13

## Lähteet
Ranskan Division 1 -kausi 1956–1957

**Division 1 -kausi 1956–1957** oli 19. kausi, jolloin pelattiin jalkapallon Ranskan-mestaruudesta. Kauden mestaruuden voitti AS Saint-Étienne.

## Sarjataulukko

## Lähteet
931 (albumi)

**931** on rap-yhtye Flegmaatikkojen, kolmas pitkäsoitto, joka julkaistiin Monsp Recordsin kautta 13. kesäkuuta 2012. Albumi kulki aluksi työnimellä **Niin lähellä, mutta niin kaukana**, mutta yhtye ilmoitti 19. huhtikuuta 2012 albumin nimeksi *931*. Albumin ensimmäinen single "Näijjoo" julkaistiin musiikkivideon kera 14. toukokuuta 2012. *931* julkaistiin CD:nä ja vinyylinä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Albumin arvostelu Tuoreet Platat  -sivustolla
* Albumin arvostelu Savon Sanomien sivustolla
Marcelo Buquet

**Marcelo Buquet Corleto** (s. 4. lokakuuta 1963 Montevideo, Uruguay) on uruguaylainen näyttelijä. 

Julkisesti hänen lapsuudestaan ei tiedetä paljoa. TV-rooleja Buquet alkoi saada 1980-luvun loppupuolella.

## Filmografia

* Simplemente María – Fernando Torres (1989)
* El abuelo y yo – Gerardo (1992)
* Marimar – Rodolfo San Genís (1994)
* El premio mayor – Don Lorenzo (1995)
* Los hijos de nadie - Mauricio (1997)
* María Isabel – Cristóbal (1997-1998)
* La usurpadora – Rodrigo Bracho (1998)
* Tres mujeres – Adrian de la Fuente (1999)
* Siempre te amare – Pedro (2000)
* Primer amor a mil...por hora - Sebastian Olivares (2000-2001)
* La intrusa - Barreto (2001)
* Entre el amor y el odio - Facundo (2002)
* !Vivan los ninos! - Alonso Gallardo (2002-2003)
* Alegrijes y rebujos - Antonio Dominguez (2003-2004)
* Mariana de la noche - Ing. Jose Ramon Martinez (2004)
* Rubi - Daniel Cardenas Ruiz (2004) 
* La Madrastra – Gerardo Salgado (2005)
* Lo que callamos las mujeres – Hector (2006) / Jorge (2007)
* Entre el amor y el deseo - Gonzalo (2010-2011)
* A cada quien su santo – Germán (2011)
* Que Bonito Amor – Ruben del Olmo (2012)

## Aiheesta muualla
* Marcelo Buquet Telenovela-tietokannassa
* 
* Valokuvagalleria  ja profiili (Googlen välimuistivedos)
Ranskan Division 1 -kausi 1959–1960

**Division 1 -kausi 1959–1960** oli 22. kausi, jolloin pelattiin jalkapallon Ranskan-mestaruudesta. Kauden mestaruuden voitti Stade de Reims.

## Sarjataulukko

## Lähteet
Neal McDonough

**Neal McDonough** (s. 13. helmikuuta 1966 Boston, Massachusetts) on yhdysvaltalainen näyttelijä. Hänet muistetaan muun muassa rooleistaan televisiosarjoissa Arrow, *[[Taistelutoverit]]*, *[[Boomtown (televisiosarja)|Boomtown]]*, *[[Medical Investigation]]*, *[[Traveler]]* ja *[[Täydelliset naiset]]* sekä elokuvista *[[Minority Report]]*, *[[The Guardian – meripelastaja]]*, *[[Liftari]]*, *[[88 minuuttia]]*, *[[Sonic the Movie]]*, *[[Tiedän kuka tappoi minut]]*, *[[Traitor]]*, *[[Forever Strong]]* ja *[[Captain America: The First Avenger]]*.

## Yksityiselämä
McDonough syntyi Dorchesterissa, Massachusettsissa ja vietti lapsuutensa Barnstablessa, Massachusettsissa. Hänen vanhempansa olivat motellinomistajia. Hän valmistui Syracusen yliopistosta vuonna 1988. Hänen ensimmäinen elokuvansa oli *[[Darkman]]* vuonna 1990.

McDonough on ollut naimisissa Ruvé Robertsonin kanssa vuodesta 2003 ja heillä on kolme lasta: vuonna 2005 syntynyt poika sekä vuosina 2007 ja 2010 syntyneet tyttäret.

## Lähteet

## Aiheesta muualla

*
Kuopion Riento

**Kuopion Riento** on kuopiolainen urheiluseura. Seura on toiminut muun muassa Aulis Rytkösen kasvattajaseurana.

## Historia
Riento perustettiin vuonna 1907 ja se oli kaupungin ensimmäinen työväen urheiluseura. Toiminta lähti hyvin käyntiin seuran toimiessa Kuopion Työväenyhdistyksen jaostona. Seuran toiminta lakkautettiin vuonna 1930 maan poliittisen tilanteen takia, jonka takia rientolaiset perustivat Kuopion Työväen Urheilijat. Tällä nimellä toimintaa kesti viisitoista vuotta, jonka jälkeen toimintaa jatkettiin Kuopion Riennon nimellä.

## Lähteet

## Aiheesta muualla
*Virallinen kotisivu
Klorokiini

**Klorokiini** on lääke, jota on käytetty malarian hoitoon ja ehkäisyyn.

## Historia
Klorokiini (CQ) on aminokinoliinijohdos, joka keksittiin Bayerin laboratorioissa vuonna 1934. Sille annettiin nimi **Resochin**. Aineesta ei välitetty vuosikymmeneen, koska sitä pidettiin liian myrkyllisenä ihmiselle. Toisen maailmansodan aikana Yhdysvallat sponsoroi kliinisiä kokeita malarianestolääkkeiden kehittämiseksi. Lääke osoittautui erittäin tehokkaaksi estolääkkeeksi ja otettiin sellaisena yleisesti käyttöön 1947. Sitä myytiin Suomessa nimellä **Heliopar** (klorokiinin myyntilupa on loppunut 2013)

## Käyttö
Lääkettä on pitkään käytetty malarian hoitoon ja ehkäisyyn. Sen jälkeen kun malariaa aiheuttava loinen *[[Plasmodium falciparum]]* alkoi kehittää vastustuskykyä klorokiinille, tälle halvalle ja yleisesti saatavilla olevalle lääkkeelle on etsitty uusia käyttökohteita. Malarian estolääkkeenä sitä voi käyttää enää alueilla, joilla loiset eivät ole sille vastustuskykyisiä.

Koska klorokiini lievästi vaimentaa immuunijärjestelmää, sitä käytetään joissain autoimmuunisairauksissa, kuten ihon punahukan ja nivelreuman hoidossa. Sitä on käytetty myös aurinkoihottuman ja amebataudin hoidossa.

Klorokiinin käyttöä on tutkittu antiretroviraali-lääkkeenä HIV-1/AIDSin hoidossa ja potentiaalisena lääkkeenä chikungunya-kuumetta vastaan. Myös sen mahdollista käyttöä syövän hoidossa tutkitaan.

Ranskassa on testattu klorokiinin käyttöä COVID-19-potilaiden hoidossa lupaavin tuloksin. Amerikkalaisessa tutkimuksessa on saatu samanlaisia tuloksia.

## Metabolia
Hydroksiklorokiinin ja klorokiinin huippupitoisuus seerumissa saavutetaan 1–3 tunnissa lääkkeen ottamisesta. Molemmat ovat akuutisti hyvin myrkyllisiä, isot kerta-annokset  (aikuisilla ≥ 11 g hydroksiklorokiinia tai ≥ 5 g klorokiinia = 20–25 kpl 250&nbsp;mg tablettia) aiheuttavat vakavia myrkytysoireita tai kuoleman muutamassa tunnissa. Metabolia tapahtuu pääasiassa maksassa ja erittyminen munuaisten kautta. Hydroksiklorokiinin puoliintumisaika on noin viikko. Vakiintuneelle pitoisuustasolle päästään 3–5 viikon kuluttua hydroksiklorokiinihoidon aloittamisesta. Klorokiinin alkuvaiheen eliminaation puoliintumisaika on 2–6 vrk, mutta terminaalisesti jopa 30–60 vrk.

## Sivuvaikutukset
Klorokiini on turvallinen lääkeaine, jolla on vain vähän haittavaikutuksia. Valoherkkyyttä esiintyy harvoin, pikemminkin päinvastoin. Ruokahaluttomutta, vatsavaivoja tai pahoinvointia saattaa esiintyä. Epileptikoiden ja aktiivista psoriaasista sairastavien tulee välttää klorokiinin käyttöä. Se sopii raskaana oleville ja imettäville sekä pienille lapsille.

## Lähteet

## Aiheesta muualla
* 
* 
* 
* 
* 
*
Lassi Vänttinen

**Lassi Vänttinen** (s. 16. marraskuuta 1980) on entinen suomalainen salibandyn pelaaja ja lajin kaksinkertainen maailmanmestari. Hän edusti Salibandyliigassa pelaavaa tamperelaista Classicia. Vänttinen on pelipaikaltaan hyökkääjä. Vänttisen vahvuudet ovat laukaus ja sijoittuminen. Hän on poikkeuksellisen hyvä maalintekijä ja viimeisten syöttöjen antaja.

## Ura
Vänttisen aikaisempia seuroja ovat Ilves, Gunners, UHC Waldkirch-St.Gallen sekä SV Wiler-Ersigen. Hän voitti Sveitsin-mestaruuden Wiler-Ersigenin riveissä kaudella 2008-2009. Sveitsistä kotimaahan palattuaan Vänttinen solmi Classicin kanssa sopimuksen vuoteen 2014 asti. Hän teki uransa 500. tehopisteen Salibandyliigassa Nokian KrP:tä vastaan 23.10.2012. Ottelu oli Vänttisen 272. liigaottelu.

Vänttinen on edustanut Suomen A-maajoukkuetta. Hän on voittanut kaksi MM-kultaa. Ensimmäinen kerta oli vuoden 2008 kisoissa Prahassa, jossa Vänttinen teki finaaliottelussa Ruotsia vastaan kolme ylivoimamaalia. Toinen maailmanmestaruus tuli vuoden 2010 kotikisoissa Helsingissä. Hän teki finaalissa 6-2 maalin tyhjään verkkoon Ruotsin pelatessa ilman maalivahtia.

Vänttisellä on hallussaan maajoukkueen yhden ottelun maaliennätys. Hän teki kuusi maalia Italiaa vastaan vuoden 2006 MM-kisoissa.

## Saavutukset

### [[Salibandyn maailmanmestaruuskilpailut|Maailmanmestaruuskilpailut]]
* Kultaa: 2008 ja 2010
* Hopeaa: 2006 ja 2012

### [[Salibandyliiga]]
* Kultaa: 2016, 2017 ja 2018
*Hopeaa: 2007 ja 2008
*Pronssia: 2013

### [[Swiss Mobiliar League|Sveitsin liiga]] (NLA):
* Kultaa: 2009
* Hopeaa: 2006

Henkilökohtaiset:
* Salibandyliigan kuukauden pelaaja: tammikuu 2004, lokakuu 2007, joulukuu 2009, lokakuu 2010
* Salibandyliigan runkosarjan pistepörssin voittaja 2007-2008
* Salibandyliigan runkosarjan pistepörssin voittaja 2010-2011
* Salibandyliigan runkosarjan syöttöpörssin voittaja 2011-2012

## Lähteet

## Aiheesta muualla
* Lassi Vänttinen UrheiluSuomi.comin sivuilla
Ranskan Division 1 -kausi 1958–1959

**Division 1 -kausi 1958–1959** oli 21. kausi, jolloin pelattiin jalkapallon Ranskan-mestaruudesta. Kauden mestaruuden voitti OGC Nice.

## Sarjataulukko

## Lähteet
Hydroksiklorokiini

**Hydroksiklorokiini** on klorokiinista johdettu lääke; myyntinimi Oxiklorin­®. Se syntetisoitiin ensimmäisen kerran 1946 lisäämällä klorokiiniin hydroksyyliryhmä.

Hydroksiklorokiini on myrkyllistä, aikuisilla yli 11 g hydroksiklorokiinia aiheuttaa usein kuoleman muutamassa tunnissa.Pienempikin määrä saattaa aiheuttaa häiriöitä sydämeen.

## Käyttö
Se on kehitetty alun perin malarialääkkeeksi, mutta sitä käytetään myös nivelreuman hoidossa. Joissakin maissa hydroksiklorokiinia on kokeiltu  COVID-19-koronatapausten hoidossa. WHO on kuitenkin keskeyttänyt kokeet vakavien sivuvaikutusten vuoksi. Yhdysvaltojen presidentin Donald Trumpin on kerrottu käyttäneen ainetta koronavirustartunnan ehkäisemiseen; siitä huolimatta hän ja puolisonsa sairastuivat lokakuun alussa 2020.

## Metabolia
Hydroksiklorokiinin  huippupitoisuus seerumissa saavutetaan 1–3 tunnissa lääkkeen ottamisesta. Isot kerta-annokset  (aikuisilla ≥ 11 g hydroksiklorokiinia) aiheuttaa vakavia myrkytysoireita tai kuoleman muutamassa tunnissa. Metabolia tapahtuu pääasiassa maksassa ja erittyminen munuaisten kautta. Hydroksiklorokiinin puoliintumisaika on noin viikko. Vakiintuneelle pitoisuustasolle päästään 3–5 viikon kuluttua hydroksiklorokiinihoidon aloittamisesta. 

## Lähteet
Omar Daf

**Omar Daf** (s. 12. helmikuuta 1977 Dakar) on senegalilainen jalkapallovalmentaja ja entinen pelaaja. Puolustajana pelannut Daf edusti suurimman osan peliurastaan Ranskan pääsarjassa FC Sochaux’ta.

## Seurajoukkueissa
Daf aloitti jalkapalloilun kotimaassaan US Goréessa, josta hän siirtyi Eurooppaan, aluksi Belgiaan Westerlohon. Sittemmin Daf siirtyi Ranskaan, jossa pelasi muun muassa kaksitoista kautta Sochaux’ssa. Kesällä 2009 Daf siirtyi Ligue 2:ssä pelanneeseen Stade Brestois’han, joka nousi kauden päätteeksi Ranskan pääsarjaan. Daf pelasi Brestois’ssa kolme kautta kunnes palasi takaisin Sochaux’hon. 

### Maajoukkueura
Daf pelasi Senegalin maajoukkueessa vuosina 1998&ndash;2012. Hän edusti maataan kolmissa Afrikan kisoissa&nbsp;&ndash; 2000, 2004 ja 2006&nbsp;&ndash; sekä kerran MM-kisoissa, vuonna 2002, jolloin Senegal selvisi puolivälieriin.

## Valmennusura
Daf aloitti työnsä valmentajana vuonna 2018 Sochaux’ssa. Vuonna 2019 hänen sopimustaan jatkettiin kahdella vuodella.

## Aiheesta muualla
* La fiche de Omar DAF 
* National Football Teams
Pape Sarr

**Pape Brahim Sarr El-Hadji** (s. 7. joulukuuta 1977 Dakar) on senegalilainen jalkapalloilija. Keskikentällä pelaava Sarr edustaa Ranskan Championnat Nationalissa Paris FC:tä.

## Ura
Sarr aloitteli jalkapalloilun Ranskassa Saint-Étiennessa ja on sittemmin viettänyt koko uransa Ranskassa. Hän on edustanut RC Lensia, Istresia, Stade Brestoisia ja Paris FC:tä. Sarr pelasi myös puolivuotta lainalla espanjalaisessa Deportivo Alavésissa kaudella 2004-2005.

### Maajoukkueura
Sarr pelasi Senegalin maajoukkueessa vuosina 2000–2004. Hän edusti maataan kaksissa arvokisoissa Afrikan kisoissa 2000 ja MM-kisoissa 2002, jossa Senegal selvisi puolivälieriin.

## Aiheesta muualla
* La fiche de Pape SARR 
* National Football Teams
Aura Cristina Geithner

**Aura Cristina Geithner** (s. 9. maaliskuuta 1967 Bogotá, Kolumbia) on kolumbialais-meksikolainen näyttelijä. Hänet tunnetaan Venezuelassa, Meksikossa ja muualla Latinalaisessa Amerikassa monista televisiorooleistaan, muun muassa sarjoissa *[[La Tormenta]]* ja *[[Eternamente Manuela]]*.

Geithnerillä on kaksosveli Harry Geithner.

## Filmografia
* La casa de las dos palmas – Zoraida Verez (1991)
* Sangre de Lobos (1991)
* La Porta Zaina – Soledad Ahumada (1993)
* Eternamente Manuela – Manuela Quijano (1995)
* Hombres – María del Pilar Velázquez (1997)
* Secreto de Amor – Barbara Serrano Zulbarán (2001
* Gata Salvaje – Maribella Tovar (2002)
* Luna, la Heredera – Daniela (2004)
* La Tormenta – Bernanda Ayala (2005)
* Decisiones – Ana (2005–2007)
* Secretos del Aloma – Laura Kuri (2008)

## Aiheesta muualla
*Viralliset kotisivut
*
Infamous 2

**Infamous 2** (tyyliteltynä *inFamous 2* tai *inFAMOUS 2*) on Sucker Punch Productionsin kehittämä ja Sony Computer Entertainmentin julkaisema toimintaseikkailupeli PlayStation 3:lle. Peli julkistettiin E3 2010 -pelimessuilla ja se julkaistiin kesäkuussa 2011. Peli on jatkoa 2009 ilmestyneelle *[[Infamous]]ille*.

Pelin jatko-osa on maaliskuussa 2014 julkaistu **'.

== Juoni ==

Empire Cityssä tapahtuu jälleen hirvittävä räjähdys. Uusi pimeyden kauhu (The Beast) syntyy ja tuhoaa tieltään kaiken, mukaan lukien edellisen pelin pelialueen Empire Cityn. Tällä kertaa Cole MacGrath matkustaa Beastia pakoon New Maraisin kaupunkiin ystävänsä Zeken kanssa löytääkseen keinoja pimeyden hirviön tuhoamiseksi ennen kuin se saavuttaa Colen olinpaikan. Esteenä on salaperäinen mies nimeltään Bertrand, joka johtaa Militia-ryhmää. Militia pyrkii poistamaan ja tuhoamaan kaiken epänormaalin ja supervoimaisen New Maraisista, ja he ovat erityisen kiinnostuneita Colesta. Esteenä ovat myös läheisen suon mutatoituneet hirviöt. Tarinan aikana Cole pakenee Militiaa ja oppii lisää asioita New Maraisista, tappamastaan Kessleristä sekä First Sons -ryhmästä. Hän oppii myös käyttämään tuli- ja jääkykyjä, jotka vahvistavat häntä entisestään. Pelaaja saa pelin aikana useita kertoja päättää, asettuuko Cole hyvälle vai pahalle puolelle, eli seuraako hän Nixiä (josta Cole saa pahaa karmaa), joka haluaa aiheuttaa Colen kanssa tuhoa ja epäjärjestystä, vai  Kuo'a (josta Cole saa hyvää karmaa), joka tahtoo käyttää voimiaan Colen kanssa hyvään ja auttaa muita ihmisiä. Nämä vaihtoehdot vaikkuttavat Colen voimiin ja karmaan. Lopussa Colen pitää päättää tuhoaako hän Pedon vai liittyykö hän sen puolelle.


== Vastaanotto ==
Peli on saanut [[IGN]]:n arvostelussa arvosanaksi 9/10.

== Infamous: Festival of Blood ==


**Infamous: Festival of Blood*' on lisäosa *Infamous 2*:lle. Lisäosa on itsenäinen eikä vaadi *Infamous 2:n'' levyä toimiakseen. Lisäosa on genreltään osittain kauhua.

## Lähteet

## Aiheesta muualla
* 
* Sucker Punch pelistudion sivut 
* Pelin virallinen sivu
Tony Sylva

**Tony Mario Sylva** (s. 17. toukokuuta 1975 Guédiawaye) on senegalilainen jalkapalloilija, joka pelasi maalivahtina.

## Seuraura
Sylva aloitteli jalkapalloilun Ranskassa Monacossa, jossa hän oli kirjoilla yhdentoista kauden ajan, mutta pelasi useimmiten joukkueen reservissä tai lainalla muissa ranskalaisseuroissa kuten Gazélec Ajacciossa ja AC Ajacciossa. Parhaimmillaan Sylva pelasi Monacon maalilla 12 ottelua kaudella 2002-2003. Kesäkuussa 2004 Sylva siirtyi Lilleen, jossa hän nousi joukkueen ykkösvahdiksi.

Sylva lopulta jätti seuran sopimuksensa päätyttyä ja siirtyi heinäkuussa 2008 kaksivuotisella sopimuksella turkkilaiseen Trabzonsporiin. Hän lopetti uransa 2010.

## Maajoukkueura
Sylva pelasi Senegalin maajoukkueessa vuosina 1999–2008 83 maaottelussa. Hän edusti maataan neljässä arvokisassa, kolmesti Afrikan kisoissa (2002, 2004, 2006 ja 2008) ja kerran MM-kisoissa 2002, jossa Senegal selvisi puolivälieriin.

## Aiheesta muualla
* La fiche de Tony SYLVA 
* National Football Teams 

## Lähteet

*
King Oliverin diskografia

Jazzmuusikko **[[King Oliver]]** nauhoitti sooloartistina neljän eri yhtyeen kanssa: King Oliver’s Creole Jazz Band (Indianassa 1923), King Oliver’s Jazz Band (Chicagossa 1923), King Oliver’s Dixie Syncopators (Chicagossa 1926–1928) ja King Oliver’s Orchestra (New Yorkissa 1929–1931). Lisäksi hän nauhoitti vuonna 1924 kaksi duettonauhoitusta pianisti Jelly Roll Mortonin kanssa.

## Levytykset

## Lähteet

* 
* 
* 
* 
*
.jm

**.jm** on Jamaikan Internet-maatunnus, jota ylläpitää *MITS* Länsi-Intian yliopistossa. Verkkotunnukset rekisteröidään kolmannelle asteelle tunnuksien **.com.jm**, **.net.jm**, **.org.jm**, **.edu.jm**, **.gov.jm**, ja **.mil.jm** alle. Tunnus otettiin käyttöön 1991.

## Aiheesta muualla
* IANA .jm whois 
* Rekisteröinti
18 Melpomene

**18 Melpomene** (symboli: ) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1852. Nimensä asteroidi sai kreikkalaisen mytologian Melpomenen mukaan. Melpomene ei ollut Hindin ensimmäinen löytö, sillä hän oli jo löytänyt Iriksen, Floran, Victorian ja Irenen.

## Lähteet
*JPL Small-Body Database Browser: 18 Melpomene  
* 
*Discovery Circumstances: Numbered Minor Planets (1)-(5000): Minor Planet Center  
*JPL Small-Body Database Browser: 7 Iris 
*JPL Small-Body Database Browser: 8 Flora 
*JPL Small-Body Database Browser: 12 Victoria 
*JPL Small-Body Database Browser: 14 Irene 
*
.ke

**.ke** on Kenian Internet-maatunnus, jota ylläpitää *KeNIC*. Rekisteröinnit tehdään kolmannelle tasolle. Tunnus otettiin käyttöön 1993.

## Aiheesta muualla
* IANA .ke whois 
* Rekisteröinti
Martin-Baker MB 1

**Martin-Baker MB1** oli 1930-luvun alun lentokone, jonka valmistaja oli englantilainen Martin-Baker -yhtiö. 

## Kehitystyö

Insinööri James Martin ja lentäjä Valentine Baker perustivat 1934 Martin-Baker-yrityksen. Yhtiön kaksi ensimmäistä konetta olivat epäonnistumisia: 2-paikkainen alataso  *MB 1* ja autogiro. Yhtiö kuitenkin sai tuttavalta sijoituksen, jonka avulla yhtiö sai myyntikelpoisen lentokoneen aikaiseksi. MB 1-konetta testattiin huhtikuussa 1935. Prototyyppi tuhoutui hallipalossa ja oppia koneesta käytettiin MB 2 -koneen suunnittelussa.

## Tekniset tiedot
* miehistö 2
* pituus 8,8 n
* kärkiväli 11,3 m
* voimalaite Napier Javelin IIIA 6-sylinterinen ilmajäähdytteinen rivimoottori, teho 160 hv

## Lähteet

## Aiheesta muualla
* The Dictionary of Ulster Biography: James Martin (1893 - 1981): Ejector seat designer and manufacturer  
* Donald, David. "A-Z of Aircraft - M". *World Aircraft Information Files*, File 901, Sheet 7. London: Brightstar Publications, 1997-2002. ISSN 1369-6483.
* Donald, David. "Martin-Baker Fighters." *Wings of Fame*, Vol. 9, 1997, Aerospace Publishing Ltd., ISSN 1361-2034.
* Green, William, ed. "Mr. Martin's Memorable M.B.5." *Air International*, Vol. 16, no. 2, February 1979.
*
* Lumsden, Alec and Terry Heffernan. "Martin Baker Mb.2" (Probe Probare No. 14). *Aeroplane Monthly*, Volume 13, No. 7, July 1985.
.kg

**.kg** on Kirgisian Internet-maatunnus, jota ylläpitää *AsiaInfo Telecommunication Enterprise*. Eräät toisen asteen tunnukset ovat ilmaisia. Tunnus otettiin käyttöön 1995.

## Aiheesta muualla
* IANA .kg whois 
* Rekisteröinti
* Ilmaiset toisen asteen tunnukset
.kh

**.kh** on Kambodžan Internet-maatunnus, jota ylläpitää Kambodžan posti- ja telekommunikaatioministeriö. Nimi tulee Kambodžan suurimmasta etnisestä ryhmästä **kh**mer. Tunnus otettiin käyttöön 1996. Nimen suhteen on jonkin verran rekisteröintirajoituksia; sopimattomat, hyökkäävät tai vastenmieliset tunnukset voidaan hylätä.

## Aiheesta muualla
* IANA .kh whois 
* Rekisteröinti
Hupertsiini A

**Hupertsiini A** on kiinalaisessa yrttilääketieteessä käytetystä *Huperzia serrata* -kasvista (ketunliekolaji) eristetty seskviterpeeneihin ja alkaloideihin kuuluva yhdiste, jonka nootrooppisia vaikutuksia on tutkittu Kiinassa ihmisillä kehitettäessä lääkkeitä Alzheimerin tautiin. Sillä on muistia ja kognitiivisia toimintoja tehostavia vaikutuksia ainakin Alzheimerin tautia sairastavilla.

Hupertsiini A on voimakas reversiibeli asetyylikoliiniesteraasi-inhibiittori ja NMDA-antagonisti. Ainakin rotilla se lisää hermokasvutekijöiden eritystä tietyntyyppisissä hermosoluissa. 

## Lähteet

## Aiheesta muualla
*ChemBlink: (-)-Huperzine A
Verisign

**VeriSign, Inc.** on yhdysvaltalainen yritys, joka ylläpitää monipuolista verkkoinfrastruktuuria, mukaan lukien kahta kolmestatoista nimipalvelimesta sekä ylätason .com- ja .net-tunnuksia. Se vastaa myös monista digitaalisista sertifikaateista.

Verisign perustettiin 1995 eriyttämällä RSA Securityn sertifikaattien myynti. Tämän toiminnan yhtiö myi Symantecille vuonna 2010.

Vuonna 2000 Verisign osti 21 miljardilla dollarilla Network Solutionsin, jolle Yhdysvaltain hallinto oli antanut tehtäväksi hallita .com ja .net-verkkopäätteitä. Syyskuussa 2003 Verisign kaappasi kaikki Internetin rekisteröimättömät .com ja .net-verkkopäätteet, ja ohjasi ne omalle sivulleen, josta verkkotunnuksen voi ostaa.

Yhtiö luopui .org-domainin ylläpidosta vuonna 2003.

Vuonna 2011 Verisign sai hallittavakseen Yhdysvaltain hallituksen .gov-domainin ja hoiti sitä tammikuuhun 2023, jolloin hallinta siirtyi Cloudflarelle.

Vuonna 2010 Yhdysvaltain maahanmuutto ja tullin lainvalvonta määräsi takavarikoitavaksi 82 .com-domania, joilla myytiin piraattituotteita ja jaettiin BitTorrent-tiedostoja. Verkkosivustot ohjattiin Kotimaan turvallisuusviraston pelottelevalle sivustolle. ICANN kielsi että sillä olisi yhteyttä domainien viemiseen poist niiden rekisteröijältä, vaan näytti siltä että Turvallisuusvirasto oli toiminut suoraan Verisignin kanssa.
Vuonna 2012 Yhdysvallat ilmoitti virallisesti, että sillä on oikeus viedä com, .net, .org -domainit niin päätettyään.

## Lähteet
.kn

**.kn** on Saint Kitts ja Nevisin Internet-maatunnus, jota ylläpitää Puerto Ricon yliopisto. Tunnus on nykyisin avoin koko maailmalle. Se otettiin alun perin käyttöön 1991.

## Aiheesta muualla
* IANA .kn whois 
* Rekisteröinti – Dot KN
Puerto Ricon yliopisto

**Puerto Ricon yliopisto** (, , lyh. **UPR**) on yliopisto Puerto Ricossa. Yliopisto perustettiin vuonna 1903, mutta saaren sotilashallinto oli jo vuonna 1899 perustanut teollisen normaalikoulun.

Yliopistolla on 11 kampusta, jotka sijoittuvat eri puolille Puerto Ricoa. Yliopiston ensisijainen opetuskieli on espanja, mutta opiskelijoilta vaaditaan hyvää englannin kielen taitoa opintojen alussa, sillä yksittäiset professorit voivat valita kursseillaan käyttämänsä opetuskielen. Opiskelijoita yliopistolla on 39 482 ja henkilökuntaa 4176.

Yliopisto perii lukukausimaksua sen perusteella, ovatko opiskelijat territorion asukkaita (5324 $) vai ulkopuolisia (2168 $).

Vuonna 2022 yliopiston rehtoriksi nimitettiin Luis A. Ferrao.

## Lähteet

## Aiheesta muualla
Philadelphia Phillies

**Philadelphia Phillies** on baseballseura Philadelphiasta Pennsylvaniasta. Sen joukkue kuuluu Major League Baseballin National Leaguen itäiseen divisioonaan.

Seura perustettiin lakkautetun Worcester Worcestersin tilalle vuonna 1883. Se tunnettiin alun perin rinnakkaisnimillä Quakers ja Phillies (lyhenne sanasta Philadelphians, ”philadelphialaiset”) kunnes jälkimmäisestä tuli virallinen nimi vuonna 1890. Phillies on pisimpään samalla nimellä ja samassa kaupungissa toiminut urheilufranchise Yhdysvaltain ammattilaisurheilun historiassa. Seura on voittanut seitsemän National Leaguen mestaruutta ja kaksi World Seriesiä (1980, 2008).

Phillies voitti ensimmäisen National Leaguen mestaruutensa vuonna 1915. Se pääsi World Series -loppuotteluun, jonka se kuitenkin hävisi Boston Red Soxille otteluvoitoin 1–4.

Philliesin perinteinen kilpakumppani on New York Mets. Seuralla oli vuosina 1901–1954 paikallisvastustaja Philadelphia Athletics, joka pelaa nykyään Kalifornian Oaklandissa nimellä Oakland Athletics.

Philliesin kotistadion on South Philadelphian urheilukompleksiin kuuluva Citizens Bank Park, jolla on 43&nbsp;500 katsojapaikkaa. Aikaisempia stadioneja ovat Recreation Park (1883–1886), Baker Bowl (1887–1938), Shibe Park (1938–1970) ja Veterans Stadium (1971–2003).

## Lähteet

## Aiheesta muualla

* Philadelphia Philliesin sivusto
Souleymane Camara

**Souleymane Camara** (s. 22. joulukuuta 1982 Dakar) on senegalilainen jalkapalloilija. Hyökkääjänä pelaava Camara edustaa Ranskan pääsarjassa Montpellier’ta.

## Ura
Camara aloitteli jalkapalloilun Ranskassa Monacossa, jossa hän ei onnistunut vakiinnuttamaan pelipaikkaansa. Camara siirtyi aluksi lainalle Guingamp tammikuussa 2006, mutta teki vain kaksi maalia 13 ottelussa. Hän vietti vielä hetken aikaa vaihtopelaajana Monacossa, josta hän siirtyi elokuussa 2005 Niceen. Camara tehottomuudesta huolimatta pelasi seurassa myös kaudella 2006-2007.

Hän ei kuitenkaan onnistunut maalinteossa ja siirtyi lainalle kaudeksi 2007-2008 Ligue 2:ssa pelanneeseen Montpellier’hen. Uudessa seurassa Camara teki uransa maaliennätyksen osuttuaan 11 kertaa pelaamassaan 37 ottelussa. Kesällä 2008 Camara allekirjoitti pysyvän sopimuksen Montpellier’n kanssa ja oli nostamassa seuran Ranskan pääsarjaan kaudella 2008-2009.

### Maajoukkueura
Camara on pelannut Senegalin maajoukkueessa vuodesta 2001 lähtien. Hänen ensimmäiset arvokisat olivat MM-kisoissa 2002, jossa Senegal selvisi puolivälieriin. Toisen kerran hän pelasi arvokisoissa vuoden 2006 Afrikan kisoissa, jossa Camara onnistui kerran maalinteossa.

## Aiheesta muualla
* La fiche de Souleymane CAMARA 
* National Football Teams
Heckler & Koch GMG

**Heckler & Koch GMG** () on saksalaisen Heckler & Kochin valmistama kranaattikonekivääri. Ase on suunniteltu ensisijaisesti Saksan armeijalle, mutta se kuuluu nykyisin myös monen muun armeijan kalustoon. Suomen puolustusvoimissa nimeämiskäytännön mukaan ase tunnetaan nimellä 40 KRKK 2005.

## Tekniset tiedot
Heckler & Koch GMG käyttää ammuksinaan 40 mm kranaatteja, ja aseen tulinopeus on noin 340 laukausta minuutissa. Kranaatit syötetään aseeseen panosvyön avulla, joka voidaan syöttää aseen kummalta puolelta tahansa. Näin GMG:ää voi käyttää sekä vasen- että oikeakätinen ampuja. Aseeseen voidaan kiinnittää sekä infrapuna- että yötähtäin, joiden avulla se on tarkka jopa 1,5 kilometrin päähän ammuttaessa. 

Jalkaväenkäytön lisäksi GMG voidaan kiinnittää ajoneuvoon, ja esimerkiksi miehistönkuljetusajoneuvo ATF Dingo on varustettu Heckler & Koch GMG:llä.

## Käyttäjät

* 
* 
* 
* 
* 
* 
*
* - Ase on USSOCOM erikoisjoukkojen käytössä.

## Kuvagalleria

Kuva:GTK Boxer Gun.jpg|Heckler & Koch GMG kiinnitettynä Boxer panssariajoneuvoon.
Kuva:HKGMW.jpg|Heckler & Koch GMG.


## Lähteet
.km

**.km** on Komoreiden Internet-maatunnus, jota ylläpitää *Comoros Telecom* ja rekisteröinneistä huolehtii VeriSign. Tunnus otettiin käyttöön 1998.

## Aiheesta muualla
* IANA .km whois 
* Rekisteröinti
.ki

**.ki** on Kiribatin Internet-maatunnus, jota ylläpitää *Telecommunications Authority of Kiribati*. 2000-luvulle asti tunnusta ylläpiti australialainen ISP Connect.com.au. Tunnus otettiin käyttöön 1995.

## Aiheesta muualla
* IANA .ki whois
.kr

**.kr** on Etelä-Korean Internet-maatunnus, jota ylläpitää NIDA. Tavalliset tunnukset rekisteröidään kolmannelle asteelle, latinalaisista poikkeavia merkkejä sisältävät toiselle asteelle. Verkkotunnukset on rajoitettu Etelä-Korean asukkaille. Tunnus otettiin käyttöön 1986.

## Aiheesta muualla
* IANA .kr whois